**Forskerforbundet ved OsloMet**



**Årsberetning**

**01.01.21-31.12.21**

***Medlemstall***

Per 31.12.21 hadde Forskerforbundet ved OsloMet 824 medlemmer. Medlemstallet har øket med 20 nye medlemmer i løpet av 2021. dette er en utvikling som er meget gledelig, men vi arbeider hele tiden med å rekruttere nye medlemmer.

***Tillitvalgtressurs***

Forskerforbundet ved OsloMet hadde i perioden 01.01.21 - 31.12.21 en sentral tillitsvalgtressurs på 201 %. Ressursen var fordelt med 100 % til hovedtillitsvalgt, 50 % til leder og 51 % til nestleder.

***Styrets sammensetning***

*Hovedtillitsvalgt:*

Erik Dahlgren

*Leder:*

Inger-Lise Neslein

*Nestleder:*

Arve Angen

*Klubbtillitsvalgte/klubbleder/styremedlemmer:*

Audun Sanderud (Fakultet for helsevitenskap)  
Ikke benyttet plass (Fakultet for helsevitenskap)

Eldbjørg Marie Schön (Fakultet for lærerutdanning og internasjonale studier)

Kristin Merete Bugge (Fakultet for lærerutdanning og internasjonale studier)

Heidi Woll (Samfunnsvitenskapelig fakultet)

Ismail Hassan (Fakultet for teknologi, kunst og design)

Halvor Melbye Hanisch (Senter for velferds- og arbeidslivsforskning)

Bjørn Ervik (Fellesadministrasjonen)

*Valgkomité:*

Marianne Montgomery

Tete Kobla Agbota

Hilde Sylliaas

***Ansattrepresentanter fra Forskerforbundet ved OsloMet***

*Ansettelsesutvalg for UV- og forskerstillinger: Ansettelsesråd for TA-stillinger:*

*HV*

Fast: Audun Sanderud Fast: An-Magritt Hortmann

Vara: Hilde Sylliaas

*LUI*

Fast: Mette Vaagan Slåtten Fast:

Vara: Marit Storhaug,

Eldbjørg Schön og Kristin Merete Bugge

*SAM*

Fast: Tove Skjerve-Nielssen/Heidi Woll Fast:

Vara: Heidi Woll/ Kristin Skare Orgeret

Anders Graver Knudsen

*TKD*

Fast: Ismail Hassan Fast:

Vara: Kyrre Andersen

*SVA*

Eirin Pedersen (AFI) Mette Løvgren(NOVA)

Jardar Søvold (NOVA) Eirin Pedersen (AFI)  
Marit Ekne Ruud (NIBR) Jan Tore Berghei (NIBR)  
Silje Skuland(SIFO)

*Fellesadministrasjonen*

Fast: Marit Greek/Anne Leseth Fast: Bjørn Ervik

A*nsettelsesutvalg for* *professorer og dosenter*

Fast: Amy Østertun Geirdal

*Læringsmiljøutvalget*

Pierre Wijnen

*Innstillingsutvalg for instituttledere og studieledere*

Kristin Skare Orgeret (SAM)

(*Ansettelsesråd for administrative lederstillinger og TA-stillinger*)

***Møtevirksomhet***

***Informasjons-, drøftings- og forhandlingsmøter (IDF-møter)***

IDF-møter holdes i forkant av møter i universitetsstyret. I tillegg kommer ekstra IDF-møter ved behov. Det har i perioden vært avholdt 10 IDF-møter på institusjonsnivå. Hovedtillitsvalgt og nestleder (bisitter) representerer Forskerforbundet på møtene. Lokallagets styremøter holdes i forkant av IDF-møtene, slik at alle sakene blir gjennomgått i et samlet lokallagsstyre før hovedtillitsvalgt og bisitter møter i IDF. I tillegg er det satt av til partssammensatt møte hver 2. uke hvor partene etter Hovedavtalen (samme som i IDF) møtes for løpende å bli informert om pandemien og diskutere/forberede saker som skal drøftes mellom partene.

Lønnsforhandlinger (2.5.3 – forhandlinger på særskilt grunnlag) har vært gjennomført gjennom hele året, og i oktober ble det gjennomført lokale forhandlinger etter HTA 2.5.1. Vi var relativt godt fornøyde med uttellingen vi fikk på våre krav.

***Styremøter i Forskerforbundet ved OsloMet***

Det har fortsatt vært et spesielt år for oss alle. Lokallagsarbeid i Forskerforbundet er intet unntak.

Lokallagsstyret har i 2021 hatt 10 styremøter, 5 styretreff og 2 styreseminarer. Mange av sakene som har vært opp i styremøtene, er de samme sakene som på IDF-møtene. Styret hadde lagt opp til, søkt og fått tilslag av midler til flere seminar, medlemsaktiviteter og samarbeid med andre universiteter. Alt dette ble avlyst på grunn av den pågående pandemien og smitteverntiltakene som kommer som en konsekvens av den samme. Saker som ellers har vært viktige og mye diskutert på styremøtene er:

* Campus Romerike og Pilestredet
* Medbestemmelse og universitetsdemokrati
* Lokale lønnsforhandlinger på særlig grunnlag
* Søknadsutarbeidelse for OU-prosjekter
* Organisering av seminarer, kurs og medlemsmøter
* Rekruttering av kvalifiserte og villige kandidater til råd og utvalg.

I tillegg har de enkelte styrene på fakultetene, i fellesadministrasjonen og på SVA, avholdt styremøter og medlemsmøter hvor lokale saker er behandlet.

***Aktuelle saker som Forskerforbundet ved OsloMet har arbeidet med i forbindelse med sentrale IDF–møter i 2021***

I denne beretningen velger vi å nevne de viktigste:

* OsloMets lokalisering av fremtidig campus på Romerike og Pilestredet.
* Det er arbeidsmiljøsaker på OsloMet som viser at det kan være store utfordringer på enkelte enheter.
* Etablering av nye studier/enheter. Forskerforbundet ved OsloMet har vært med å drøfte etablering av nye studier, og vi er positive til opprettelse av nye studier så lenge det ikke går på bekostning av de etablerte studiene som fungerer godt.
* Lokale forhandlinger. I IDF ble prosessen avklart mht. styrets delegasjon av fullmakt til HR for å gjennomføre årets forhandlinger.

***Aktuelle saker som klubbstyrene har arbeidet med i 2021***

Årsberetninger fra alle enhetene legges ved denne årsberetningen.

***Arbeid med prioriterte saker***

Året 2021 vil også gå inn i historien som et meget spesielt år, med nedstengning av samfunnet, hjemmekontor og en masse utfordringer for alle våre medlemmer. Smittevernmessige hensyn førte til at det ble perioder med hjemmekontor og perioder med mer tilstedeværelse, med de utfordringer som dette medførte.

Arbeidet i lokallaget ved OsloMet ble også annerledes. Alle medlemsmøter, seminar, kurs og andre medlemsaktiviteter ble avlyst etter hvert som de nærmet seg gjennomføring, men vi ante jo en bedring utpå senhøsten.  
Styrearbeidet har dette året stort sett dreid seg om å løse de løpende sakene som koronasituasjonen har ført oss alle opp i.

**Saker utenfor arbeidsprogrammet**

*Streikeberedskap*

Våren -21 ble et omfattende arbeid lagt ned i forbindelse med beredskap ved en eventuell streik. Det ble gjennomført kursing av sentrale tillitsvalgte, en rekke møter ble avholdt, streikelister ble forberedt mm. Forberedelsene til streik genererte en relativt stor arbeidsbelastning for hovedtillitsvalgt.

Vi var nærme en streik i år også.

Sekretariatet/26.04.22